གཞོན་ལྷན་གྱིས་མི་བླུན་པོ་ཚོར་མགོ་སྐོར་བཏང་སྟེ་ས་ཆ་གུག་ཀྱོག་ཏུ་ཚོགས་འདུར་བོས་ནས་གཞུང་དང་༸རྒྱལ་བ་རིན་པོ་ཆེར་ཁ་རྡུང་གཏོང་དུ་འཇུག་གི་ཡོད་པ་རེད་ཟེར།ང་རང་མཚོན་ན་སྐད་ཆ་འདི་ཚོར་ཡིད་ཆེས་མེད།གཞོན་ལྷན་ཇི་ལྟར་ཐབས་སྡུག་ཀྱང་༸རྒྱལ་མཆོག་འདིའི་བཀའ་དྲིན་མི་ཤེས་མཁན་ཞིག་དང་།རང་ཉིད་ཀྱི་གཞུང་གི་རིན་ཐང་མི་རྟོགས་མཁན་གྱི་གླེན་པ་ཞིག་ཡིན་རྒྱུ་མ་རེད་འདོད་ལ།མ་མཐའ་ཡང་ཚོགས་མི་ཉིས་ཁྲི་ལྷག་ཡོད་པ་ཚང་མ་བྱབ་ཆུང་ཏག་ཏག་ཡིན་རྒྱུ་མ་རེད་བསམ།གལ་སྲིད་གོང་གི་སྐད་ཆ་འདི་ཚོ་བདེན་པ་ཡིན་ཚེ་གཞོན་ལྷན་དང་དོལ་རྒྱལ་བ་གཉིས་ཀྱི་བྱེད་སྟངས་གཅིག་པ་ཆགས་པ་ཡིན།དུས་དེ་ནས་བཟུང་གཞོན་ལྷན་རང་ཉིད་ཀྱིས་རང་གི་འཕྲིན་ལས་ཀྱི་འཇུག་པ་མཐའ་དག་གི་སྒོ་མོར་ལྕགས་ཟྭ་བརྒྱབ་པ་ཡིན་ལ།ལོ་རྒྱུས་སྟེང་གི་རླབས་ཆེན་གྱི་ཞབས་རྗེས་ཡོད་ཚད་ལག་པས་བསུབས་པ་ཡིན།